Javidi sõnul on Dawn Sturgess ja Charles Rowley pärast sama närvimürgiga kokku puutumist, millega mürgitati endine topeltagent Sergei Skripal ja tema tütar Julia, endiselt kriitilises seisundis, vahendab Sky News.
Javidi sõnul ei ole tõendeid, et paar oleks käinud teada olevalt mürgist puhastatud kohas. Arvatakse, et nad puutusid mürgiga kokku mõnes muus kohas kui need, mis mürgist puhastati.
Javid ütles, et uurimisega tegeleb umbes sada detektiivi koos kolleegidega Wiltshire’i politseist. Politseile tuleb Javidi sõnul anda uurimiseks aega ja ruumi.
Keemiarelva kasutamine ükskõik kus on barbaarne ja ebainimlik ning Venemaa valitsuse otsus seda märtsis Salisburys kasutada oli hoolimatu ja tundetu, teatas Javid.
„Märtsi sündmustele ei ole muud usutavat seletust, kui et vastutav oli Vene riik,” ütles Javid.
Javidi sõnul külvab Vene riigi toetatud meedia valeinformatsiooni.
„Venemaa valitsus õõnestab meie riiklikku julgeolekut ja on täiesti vastuvõetamatu, et meie inimesed on sihilikud või juhuslikud sihtmärgid,” ütles Javid.
Javidi sõnul on vastuvõetamatu, et Suurbritannia tänavad, pargid ja linnad on mürgi prügimäed.
„Nüüd on aeg, et Vene riik astuks ette ja seletaks täpselt, mis on toimunud,” ütles Javid.
"The eyes of the world are currently on Russia" - @sajidjavid has called for the #Russian state to come forward and explain this latest #novichok poisoning.— Sky News (@SkyNews) July 5, 2018
Here's everything you need to know: https://t.co/Rwvl7lRrfu pic.twitter.com/mwwrqZpg7W